Op til premieren må parrene træne i alt 15 gange af 3 timer. Herefter er det 15 timer hver uge – det vil sige 5 gange 3 timer.
Når parrene midtvejs i sæsonen skal lære en holddans eller en maratondans ud over deres individuelle dans, må de lægge ekstra træningstid efter behov. Men de må stadig kun bruge 15 træningstimer på deres individuelle dans.
Efter program seks bliver træningen frigivet – og det betyder, at parrene må træne, så meget de har lyst, og som det er praktisk muligt i træningslokalet.